
7 Wever-Crves; 


Durante su vacacion na Hulanda 


PROME MINISTER TA REUNI CU ARUBAHUIS 


"Berdad e motibo di mi biahe ta vacacion, pero trabou ta 


keda exigi atencion y pa mi ta hopi importante manera mi a 


compromete, pa nos evita un aanwijzing” 

Prome Minister Evelyn Wever-Croes durante su vacacion na 
Hulanda, mirando e importancia pa evita Aruba di haya un 
aanwijzing, a tuma tempo pa reuni cu Arubahuis riba temanan 
coriente entre otro e tema di landspakket y e situacion financiero 
di pais Aruba. 


Prome Minister a tuma tambe e oportunidad pa reuni cu e 
ekipo completo di Arubahuis expresando su gradicimento 
y satisfaccion di Gobierno di Aruba pa tur e trabounan cu 
Arubahuis a eherce durante айапап. Durante e reunionnan 
aki a delibera hopi largo riba e percepcion, speransa y kico ta 
locual comunidad di Aruba ta spera di Arubahuis. 


Ultimamente tin hopi critica den direccion di Arubahuis riba 
e tema di camber y cas pa studiantenan. Ta importante pa 
remarca cu problema aki ta uno general na Hulanda y no uno 
cu Arubahuis lo por soluciona. Tin un scarcedad enorme den 
vivienda na Hulanda y sigur pa studiantenan aworaki, pero 
asina mes Arubahuis y e mentornan ta haciendo nan maximo 
esfuerso pa logra haya un cas pa tur studiante cu ta bayendo 
Hulanda. Ta importante si pa tur studiante cu ta bayendo 
Hulanda y no tin un cas ainda pa tuma contacto cu nan mentor 


mas lihe posibel mirando cu nan ta den proceso di busca cas 
pa e studiantenan cu falta. 


Prome Minister a expresa di ta hopi contento con tur su 
reunionnan na Hulanda a bay y ta satisfecho di palabracionnan 
haci durante su biahe di vacacion. "Berdad e motibo di mi biahe 
ta vacacion riba gastonan propio, pero trabou ta keda exigi 
atencion y pa mi ta hopi importante manera mi a compromete, 
pa nos evita un aanwijzing", Prome Minister a expresa. 

Premier Evelyn Wever - Croes: 


PROME MINISTER TA FELICITA MINISTER 
ARENDS RIBA SU MANEHO DI DESPERDICIO 


Entrante 22 di augustus no por hiba taira dump, reduciendo e 
posibilidad di candela "ва Читр 


Gabinete Wever - Croes 1 y ΙΙ, semper a percura pa tin un 
maneho cu ta enfoca riba diferente aspecto relaciona cu 
cuido di medio ambiente. Den cuadro di esaki miho maneho 
di desperdicio y e situacion na dump Parkietenbos semper 
tabata (y ainda ta) un reto cual ta trahando duro riba dje pa 
soluciona. Recientemente Minister di Transporte, Integridad, 
Naturalesa y Asuntonan di Adultonan Mayor Ursell Arends a 
anuncia cu pronto no lo por hiba taira mas na dump. Esaki ta 
un hopi bon noticia considerando cu e lo reduci e posibilidad 
di candelanan riba dump. Prome Minister Evelyn Wever-Croes 
ta felicita Minister Arends pa cu e anuncio haci pa mehora 
maneho di desperdicio. 


Den cuadro di e anuncio aki, Minister Arends a anuncia algun 
informacion importante pa comunidad tene cuenta cu ne. 
Entrante 22 di augustus 2022 ta cuminsa ehecuta e plan di 
re-direccion di desperdicio. E prome tipo di desperdicio lo ta 
taira. Motibonan pa e escogencia aki tin di haber cu e hecho 
cu (1) e coleccion di taira ya caba ta basta organisa den sector 
comercial, y (2) e necesidad urgente di sigura cu ningun 
candela tuma luga mas riba e tereno di Parkietenbos. 
Resultado di e forum di Trash 2 Cash a identifica dos compania 
cu por procesa taira den forma efectivo actualmente. E 
companianan aki ta: Ecotech y Carentra. 

Mester tuma bon nota cu desde 22 di augustus 2022 en 
adelante, tur desperdicio di taira lo mester wordo deposita na 
un di e dos localidad nan aki. 


Realidad ta cu un acercamento holistico ta 
necesario pa por yega na un solucion definitivo 
pa e situacion di dump. Den cuadro di esaki ta 
gradici Minister Ursell Arends cu ya pa algun 
tempo ta ehecutando su vision y maneho pa 
atende cu e problema di desperdicio. Danki na 
e trabou duro haci, awe Aruba ta un paso mas 
cerca di logra e meta pa tin un miho maneho di 
despercio y tambe cera dump Parkietenbos. 


Por ultimo Prome Minister Wever - Croes 
a enfatisa cu e ta tuma esfuerso di henter 
comunidad pa por ehecuta e plannan aki na 
bienesar di nos medio ambiente, salud y bida 
marino. Un bes mas, ta felicita Minister Arends y 
tur departamentonan y instancianan envolvi cu 
a haci esaki posibel. 

Prome Minister Evelyn Wever-Croes: 


RESUMEN DI REUNIONNAN RECIENTE DI 
PROME MINISTER NA HULANDA 


Siman pasa Prome Minister Evelyn Wever - Croes a biaha pa 
Hulanda. Durante su biahe personal riba propio gasto, a haci 
uzo di e oportunidad pa planifica reunionnan importante pa 
Aruba. E prome reunion cu a atende tabata cu Secretario di 
Estado Alexandra van Huffelen tocante e pago di 596 bek na 
empleadonan publico. A pesar cu no a logra convence Hulanda 
pa e pago por tuma luga, Gobierno a cumpli cu e promesa haci 
na empleadonan publico y a paga e 5%. 


Desde fin di айа 2021 Gobierno di Aruba a compromete 
pa cuminsa reduci e recorte di salario y paga e 596 bek na 
empleadonan publico desde e di dos mita di айа en adelante 
(desde juli 2022). Pa logra esaki a traha duro pa percura cu tin 
fondonan y a inclui esaki den e presupuesto. Prome Minister 
Wever - Croes a remarca cu a prefera cu tabatin sosten di 
Hulanda ora cu a paga esaki, pero lamentablemente esaki no 
tabata e caso. No obstante, cargando e responsabilidad como 
gobernantenan di Pais Aruba, y reconociendo e problemanan 
Socio-economico cu tin na Aruba, e necesidadnan cu tin den 
comunidad y e derecho cu empleadonan publico y semi- 
publico tin, a dicidi di cumpli cu e pago. 


Durante di e reunion entre Premier Wever - Croes y Secretario 
di Estado Alexandra van Huffelen, a trata diferente otro tema. 
Entre otro e conseho di CFT pa duna Aruba un 'aanwijzing' y a 
haci palabracion con por evita esaki. 

Den cuadro di e palabracionnan haci cu van Huffelen, Prome 
Minister Wever - Croes a reuni tambe cu sr. Raymond Gradus 
di CAft na Hulanda na Arubahuis. Na e ocasion a papia di e 
conseho di aanwijzing y locual Aruba ta haciendo pa bin cu 
cambio na e presupuesto. Manera ta conoci na Aruba, tur айа 
na mita di айа ta cuminsa prepara pa cambio na presupuesto. 
Motibo di esaki ta pasobra ora cu traha riba e presupuesto na 
comienso di айа, ainda no sa kico exactamente ta bay pasa 
durante di айа. Pero e biaha aki e trabounan a conclui un poco 
mas trempan, y ta mustra cu e deficit cu tin pa e айа aki (cual ta 
motibo di conseho pa aanwijzing) por baha considerablemente 
te casi na mita di locual e tabata, Prome Minister a informa. 


Adicionalmente intercambia riba trabounan adicional cu tin cu 
haci y a scucha opinion di CFT. Den cuadro di e trabounan aki 
a realisa un reunion virtual cu Ministernan encarga, pa asina 
cuminsa tuma e diferente accionnan. 


Prome Minister Wever - Croes a expresa cu e reunion a bay 
bon y e meta ta pa kita e conseho di aanwijzing for di riba mesa. 
Esaki ta loke a palabra cu Secretario di Estado Alexandra van 
Huffelen y tambe sr. Raymond Gradus di CFT. 


Ei vi > Le A ! 
Е siman акі у otro siman Prome Minister lo bolbe reuni 
cu diferente secretariadonan y teamnan cu ta prepara e 
calculacionnan financiero. 


Por ultimo, Prome Minister a enfatisa riba e importancia pa 
keda enfoca riba tur e trabounan positivo cu ta realisando pa 
comunidad di Aruba, y no riba e storia cu oponentenan politco 
kier crea pa dividi comunidad. Prome Minister y Gobierno 
lo sigui concentra riba locual ta importante pa Aruba na e 
momentonan aki y p'esey a pesar cu ta na Hulanda pa motibo 
di un biahe familiar riba gastonan propio, a percura pa cumpli 
cu obligacionnan di trabou cu mester a tuma luga, na bienestar 
di comunidad. 


‘Ban concentra riba cosnan positivo y importante pa nos pais. 
Aruba ta den proceso di recuperacion y no mester nada pa 
tranca e recuperacion aki, Prome Wever - Croes a termina 
bisando. 

Prome Minister den su discurso nacional a duna resumen di 
ultimo logronan di Gobierno: 


E LOGRO MAS IMPORTANTE TA CU GOBIERNO 
A LOGRA PAGA E 5% NA EMPLEADONAN 


Diadomingo ultimo, den su discurso nacional, Prome 
Minister Evelyn Wever-Croes a repasa e desaroyo y 
logronan positivo di e ultimo dianan. E logro talves mas 
importante na e momentonan aki, ta e hecho cu Gobierno 
di Aruba a logra paga e 5% na empleadonan cu ta traha 
pa Gobierno y pa fundacionnan subsidia pa Gobierno. 
Ainda talves tin organisacionnan semi publico cu tin cu 
regla algun cos, pero e gran parti di empleadonan ya a 
ricibi nan salario. 


Prome Minister a expresa cu Gobierno a tuma e decision 
aki mirando e costo di bida a aumenta, tur cos a bira mas 
caro door di e guera na Ukraina. “Ta nos deber pa a duna e 
empleadonan salario di 10096 bek. Ohala cu sector priva, 
esnan cu ainda no ta pagando 100% di e salario, por sigui 
e ehempel aki tambe". 


Prome Minister a remarca cu apesar di a cuminsa prepara 
pa entrega bek desde fin di afía pasa, e no tabata facil. 
Desde fin di afía pasa, Gobierno a informa comunidad 
cu Gobierno tin pensa di cuminsa stop e recorte den di 
dos mita di e айа aki. Esaki ta e mensahe cu Gobierno a 
manda pa Hulanda y pa e comunidad local na Aruba. 


"E mesun linea di comunicacion aki, mi a hiba desde fin 
di afía pasa te cu awor. Na caminda tin hende cu a cansa, 
tabata tin hende cu tabata kier e pago mas trempan y no 
kier a warda te mita di e айа. Tabata tin hende cu a cuminsa 
bisa cu Gobierno ta дайа, cu Gobierno no ta serio. 


Wel awe nos por demostra tur esnan cu a confia den nos, 
y esnan cu talves a cuminsa perde confiansa den nos, cu 


υπ τς 


nos a cumpli. Nos no ta un Gobierno cu ta papia pa papia, nos 
ta un Gobierno serio cu ta evalua bon prome cu bisa algo, y 
ora nos bis'e, ta pasobra nos por cumpli. Esey nos a haci den 
pasado, esey nos ta haciendo awor, y esey mes nos lo sigui 
haci den futuro. 


Den nomber di Gobierno di Aruba, mi ta gradici sindicatonan 
pa nan lucha den esaki, no tabata facil, pero na fin di dia, nos a 
logra y sindicatonan tabata tin un parti importante den e lucha 
aki. Mi ta gradici tambe empleadonan publico y di sector semi 
publico pa bo sacrifico desde 1 mei 2020, te awor. Mi ta spera 
cu e hecho cu awor bo salario ta bek na 100%, por yuda bo 
poco mas den combati e retonan cu bo por ta enfrenta", Prome 
Minister Evelyn Wever-Croes a bisa den su discurso dirigi na 
pueblo di Aruba diadomingo ultimo. 

Gabinete Wever-Croes || 
Lo paga bek e 

Ги paa contribu Y trece slabibidad na Arubal 


Gobierno di Aruba 
Lo sigui traha pa progreso y bienestar 
pa tur ciudadano. 


TOM ΠΤΙ T 7 


| Aruba mester di NOS tur y HUNTO nos lo logra! 


Gabinete Wever-Croes || 


Diamars 26 Juli 2022 


Prome Minister Evelyn Wever — Croes: 

Brandweer a ricibi material di trabou nobo pa por sigui brinda 


asistencia na comunidad den forma digno y sigur 
Resultado di empeño di Gabinete Wever - Croes l y Il 


Prome Minister Evelyn Wever - Croes ta sumamente orguyoso 
di e desaroyonan cu Minister di Husticia Rocco Tjon a logra 
concretisa. Ta trata di diferente material di trabou nobo pa 
Dienst Brandweer Aruba, cu ta sumamente importante pa e 
departamento sigui eherce e tarea importante cu nan tin na un 
forma sigur. 


Manera cu Minister Tjon a splica, Dienst Brandweer Aruba 
ta un departamento cu pa varios afía a conoce hopi reto. 
Retonan infrastructural, falta di material, necesidad di truck 
nobo, educacion y entrenamento di personal y mas. Tabata 
un reto grandi pero hunto cu Management Team y Sindicato 
di Brandweer SINBA y danki na e pasenshi di e personal, por 
bisa cu a logra. 


Conseho di Minister a aproba e suma di 2.2 miyon florin cu 
tabata falta, pa asina por finalisa e compra di cuater truck 
pa Dienst Brandweer Aruba. Banda di esaki a percura pa e 
bomberonan haya “bluspakken” y uniform nobo (completo). 
Minister Tjon a anuncia tambe cu ta den proceso pa regla 
e posicion huridico di e trahadonan, y a haci palabracion cu 
companianan Mericano pa entrenamento necesario tuma luga 
na personal di Brandweer, cual pa hopi айа no tabata e caso. 


Di e forma aki ta mira cu desde Gabinete Wever-Croes | y 
aworaki, a continua cu esaki den Gabinete Wever-Croes 11, ta 
sigui traha riba tur aspecto di mehoracion di Dienst Brandweer 
Aruba. Prome Minister ta felicita Minister Tjon y Dienst 
Brandweer cu e logro aki, sin lubida e empleadonan cu tabatin 
pasenshi durante tur e añanan aki. 

RCCARUBA . .. 
ta participa na IE E 
America' s Got Talent . 


Minister хіо ёта Maduro 
ta invita un y tur pa sintonisa | 


| NBC - Canal 15 
J. Diamars, 26 di juli 2022 pa 8:00 PM 


ARUBA PA PROME BIAHA DEN AMERICA'S GOT TALENT 
Danki RCC ARUBA pa e tremendo promocion pa Pais Aruba! 


Xiomara Maduro 
Minister di Finansa y Cultura 
(£) © | xiomaramaduro.com 


— 

RAHANDO RIBA E 
N DI NOS APARATO 
AMENTAL 


Den cuadro di e Landspakket, e ekipo di Pais Aruba representa 
por medio di Departamento di Recurso Humano (DRH) ta 
participando den un asina yama sessionnan di “Pressure 
Cooker”. E sessionan aki ta wordo organisa door di Tijdelijke 
Werk Organisatie Hulanda y Aruba conhuntamente cu 
Uitvoeringsorganisatie Bedrijfsvoering Rijk. 


E meta di e sessionnan aki ta pa conhuntamente formula un 
pregunta y crea un momento pa marktconsultatie pa asina 
ehecuta e proyecto cu ta trata ‘herinrichting’ di e aparato 
gubernamental. Esaki conforme palabracion hasi den cuadro 
di Landspakket. 

E trabaonan aki ta pa reforsa e aparato gubernamental y crea 
un aparato gubernamental mas eficiente pa Pais Aruba. 


Den transcurso di siman 25 di juli conhuntamente e team di 
Hulanda cu e team di Aruba ta sintando pa formula e diferente 
documentonan den concepto pa asina por cuminsa cu e 
trayecto aki. Di tal forma por bisa cu den forma prudente y forma 
dinamico y activo, Pais Aruba ta trahando riba e restructuracion 
di nos aparato gubernamental. 


A" 

Minister di Finansa ta informa riba evaluacion di CFATF: 


ARUBA SU ESFUERSO PA PREVENI Y COMBATI 
LABAMENTO DI PLACA, FINANCIAMENTO DI 
TERORISMO Y PROLIFERACION DI ARMA DI 

DESTRUCCION MASAL TA EFECTIVO 


Aruba y Bermuda cu miho sistema den Caribe 


Recientemente Gobierno di Aruba a wordo notifica di e 
resultado excelente di e evaluacion haci pa e Caribbean 
Financial Action Task Force CFATF di e integridad di e sistema 
financiero di Aruba . Den Caribe, Aruba ta figura na e di dos 
luga como Pais na unda cu ta aplica controlnan necesario pa 
preveni y combati cu e sistema financiero por wordo maluza pa 
labamento di placa, financiamento di terorismo y proliferacion 
di arma di destruccion masal. Tur esfuerso cu ta wordo haci na 
Aruba a resulta di ta efectivo. 


Den e di cuater ronda di evaluacion pa cumplimento cu e 
recomendacionnan di FATF pa preveni y combati labamento 
di placa, financiamento di terorismo y proliferacion di arma 
di destruccion masal, banda cu ta evalua si e Pais ta cumpli 
tecnicamente cu tur regla di FATF, ta midi tambe e efectividad di 
e reglanan aki pa mantene e integridad di e sistema financiero 
di nos Pais. Aruba a score un resultado excelente. 


Di e 11 area den cual ta midi efectividad, Aruba a score 6 biaha 
efectividad substancial SE den e areanan di risico, maneho y 
coordinacion, cooperacion internacional supervision, medida 
preventivo, inteligencia financiero y confiscacion. Nos a score 
4 biaha efectividad modera ME, den areanan di persona legal 
y ultimo benificiario, investigacion y persecucion di labamento 
di placa y tambe pa financiamento di terorismo y medida 
preventivo y sancion pa financiamento di terorismo. Pa locual 
ta e area di sancion pa proliferacion di arma di destruccion 
masal, nos Pais a score un efectividad abou LE ya cu na Aruba 
no ta produci of transporta arma asina via di nos wafnan. 


Mester bisa cu e resultado di e evaluacion ta uno hopi bon, 
ya cu ta poco Pais den Caribe tin un sistema cu ta asina 
efectivo. Den e di cuater ronda di evaluacion di FATF, Aruba 
ta na di dos lugar despues di Bermuda cu tin un area den 
cual nan a score un efectividad halto HE. Te ainda ta Aruba 
y Bermuda ta e dos Paisnan den Caribe cu a score halto den 
efectividad cu nan sistema pa preveni y combati labamento 
di placa, financiamento di terorismo y proliferacion di arma di 
destruccion masal. E rapport di Aruba ta disponibel via www. 
fatf-gafi.org of www.cfatf-gafic.org. 


Table 1. Effectiveness Ratings 


10.1 102 Юз Юл 105 10.6 107 108 

SE SE SE SE ME SE ME SE 
Note: Effectiveness ratings can be either a High- HE, Substantial- SE. Moderate- ME, or Low — LE, level 
of effectiveness. 


10.9 1010 10.11 
E 3 LE 


Table 2. Technical Compliance Ratings 


Ri 2 R3 4 R5 6 7 RE 9 πιο 
LC PC PC С LC 

ΚΠ R.12 R.13 R.14 R15 R16 RAT R18 R19 R.20 
C PC С C с 

ИЙ НЕ ИУ БИЗ C ROS DORGS ИЙ RÆ RS Rö 
1С L PC PC (= C (s [s 

ЕЗІ R32 І R33 р R34 ИЗ ЫЗ RI RS 39 — R40 
LC P C LC LC LC LC LC LC 


Note: Technical compliance ratings can be either a C — compliant, LC — largely compliant, PC — partially 
compliant or NC — non compliant. 


FATF 


E 
w 


www.fatf-gafi.org 


www.cfatf-gafic.org 


Immediate outcomes 


1 | Risk, Policy and Coordination 
Money laundering and terrorist financing risks are understood and, where appropriate, actions coordinated 
domestically to combat money laundering and the financing of terrorism and proliferation. 
2 | international cooperation 
International cooperation delivers appropriate information, financial intelligence, and evidence, and facilitates 
action against criminals and their assets. 


3 | Supervisior 
appropriately supervise, monitor and regulate financial institutions and DNFBPs for 
compliance with AML/CFT requirements commensurate with their risks 


4 | Preventive measures 
Financial institutions and DNFBPs adequately apply AML/CFT preventive measures commensurate with 
their risks, and report suspicious transactions. 
LE egal persons and arrangements 
Legal persons and arrangements are prevented from misuse for money laundering or terrorist financing, 
and information on their beneficial ownership is available to competent authorities without impediments 


8 | Financial intelligence 
and ай other relevant information are appropriately used by competent authorities for 


7 | Money laundering investigation & prosecution 
and offenders are prosecuted and subject to 
effective, proportionate and dissuasive sanctions. 
| Confiscation 
9 | Terrorist financing investigation & prosecution 
offences and activities are ала persons who finance terrorism are prosecuted 
and subject to effective, proportionate and dissuasive sanctions. 


10 | Terrorist financing preventive measures & financial sanctions 
Terrorists, terrorist organisations and terrorist financiers are prevented from raising. moving and using funds, 
and from abusing the NPO sector. 

11 | Proliferation financial sanctio 


ctions 
entities involved in the proliferation of weapons of mass destruction are prevented from raising, 
moving and using funds, consistent with the relevant UNSCRS. 

Dialuna atardi Minister Endy Croes tabata presente na 
aeropuerto Internacional Reina Beatrix pa desea delegacion di 
Aruba cu ta sali pa Croatia, City of Požega un bon biahe y hopi 
exito cu e intercambio cultural. 


Cinco hoben lo representa Aruba na Croatia hunto cu 
representante di CEDE Aruba, sra Elsa Krozendijk. Un total di 
trintiseis hoben entre edad di diesocho y trinta айа di Aruba, 
Sint Maarten, Spaña, Rumania y Irlanda ta participando den 
e "Musical Vox Populi' cu ta tuma luga for di 27 di juli pa 6 di 
augustus. 


E intercambio cultural ta un programa di Erasmus Plus 
coordina pa CEDE Aruba. E obhetivo di e proyecto ta pa e 
siña, empodera y educa musiconan hoben y asina nan tambe 
por sigui desaroya nan talento y inspira otro hoben tanto local 
como internacional. 

Durante e intercambio cultural compositor, areglista, cantante 
y musico lo trece dilanti e cultura y musica di Aruba. Brindando 


paisnan cu ta participando e oportunidad pa conoce un poco 
mas di cultura di Aruba y nos delegacion tambe ta intercambia 
cu e paisnan. Nos hobennan a bai bon prepara pa cu e 
intercambio aki y representa Aruba dignamente. Minister Endy 
Croes ta desea nos talentonan hopi exito den e intercambio 
cultural. 

MINISTER ENDY CROES TA FELICITA THAREL 
SIMON CU SU LOGRO DEN TAR HEEL 
NATIONALS 


i > < 
Dialuna den oranan di atardi mandatario di Deporte Endy 
Croes a sorprende e atleta Tharel Simon na su yegada na 
Aruba. Tharel tin 6 aña di edad y a participa recientemente 
den Tar Heel Nationals cu a tuma luga na Burlington, North 
Carolina. Tharel a logra conkista seis diferente premio den e 
comptencia di BMX como tambe a logra prome luga den dos 
categoria esta e mix open como tambe internacional. 


Minister Endy Croes ta felicita Tharel y ta gradici e pa pone 
Aruba su nomber briya cu su excelente logro! Palabranan 
di pabien pa henter famia, entrenado y ekipo completo cu ta 
sostene. Masha pabien Tharel, nos ta orguyoso di bo! Cu 4D 
cu Deseo, Disciplina, Dedicacion y Determinacion ta logra. 

Minister di Cultura Xiomara Maduro 
ta haci un invitacion na comunidad 
pa sintonisa un programa informativo 


CENTRO DI NOS MEMORIA NACIONAL 
Y HERENCIA CULTURAL. 


Diamars, 26 di juli 2022 
8:00 PM 
Sintonisa Diario TV, Canal 48 


O O |xiomaramaduro.com 


— 

Departamento di Aduana: 


DOUANERO CERTIFICA COMO INSTRUCTOR 
OFICIAL DI K-9 


Management y Staf αἱ 
Departamento di Aduana ta 
felicita colega, Sr. Giovanny 
Nicolaas cu diabierna ultimo, dia 
22 di juli 2022 a finalisa y ricibi su 
certificado como Instructor oficial 
di K-9. Giovanny ta actualmente 
e Supervisor di nos K-9 team y 
ta eherce e trabou aki desde айа 
2019. 


Den presencia di Director, Chef 
di seccion Douane Recherche, 
Instructornan di cacho di e instituto 
Scent Imprint, e keurmeesternan 
cu ta yuda na momento di keur 
e cachonan, su coleganan di 


Douane K-9 team, como tambe Chef AZ y Stafmedewerker P&O, a haci entrega di su certificado pa e curso Detectie-Instructeur. 


Departamento di Aduana ta gradici e instituto Scent Imprint pa nan experticio y guia pa Giovanny den su opleiding. E tremendo 
teamwork aki ta existente desde айа 2015 y siguramente ta refleha den e trabounan diario di nos K-9 team. 


Por ultimo nos ta gradici Giovanny pa e calidad di su trabou y empeño, y ta desea Giovanny exito y perseverancia den su carera 


como Instructor di K-9 pa Douane. 


[DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 AÑA DI 


INVERSION Y 
22 OPORTUNIDAD 


